আদি শামির - Wikipedia

# আদি শামির

### উইকিপিডিয়া, মুক্ত বিশ্বকোষ থেকে

ক্রিপ্টো ২০০৩ সম্মেলনে আদি শামির

আদি শামির (জন্ম ১৯৫২) একজন ইসরাইলি কম্পিউটার বিজ্ঞানী। তিনি আরএসএ এলগরিদম এর তিন উদ্ভাবকের একজন। এছাড়াও কম্পিউটার বিজ্ঞান ও ক্রিপ্টোগ্রাফীতে তাঁর অনেক অবদান রয়েছে।

## [সম্পাদনা করুন] শিক্ষা

শামিরের জন্ম হয় তেল আভিভ শহরে। তিনি তেল আভিভ বিশ্ববিদ্যালয় থেকে ১৯৭৩ সালে গণিতশাস্ত্রে স্নাতক ডিগ্রি লাভ করেন। পরবর্তীতে তিনি ওয়াইজম্যান ইন্সটিটিউট হতে ১৯৭৫ সালে মাস্টার্স এবং ১৯৭৭ সালে পিএইচডি ডিগ্রি লাভ করেন। তাঁর পিএইচডি থিসিস এর শিরোনাম ছিলো "Fixed points of Recursive Programs"। একবছর ওয়ারউইক বিশ্ববিদ্যালয়ে পোস্টডক্টরেট গবেষণা করার পর তিনি এমআইটি তে ১৯৭৭ সাল থেকে ১৯৮০ সাল পর্যন্ত গবেষণা করেন। এর পর তিনি ওয়াইজম্যান ইন্সটিটিউটের গণিত ও কম্পিউটার বিজ্ঞানের অধ্যাপক হিসাবে যোগ দেন।

## [সম্পাদনা করুন] গবেষণা

আরএসএ ছাড়াও শামির ক্রিপ্টোগ্রাফীর উপরে বিস্তারিত গবেষণা করেছেন। এর মধ্যে রয়েছে শামিরের গোপন শেয়ারিং পদ্ধতি, মার্কেল-হেলম্যান ক্রিপ্টোসিস্টেমকে জয় করার কৌশল, দৃশ্যমান ক্রিপ্টোগ্রাফী, এবং টুইর্ল ও টুইংকেল পূর্ণ সংখ্যা উৎপাদক তৈরীর যন্ত্র। এলি বিহাম এর সাথে তিনি ডিফারেন্সিয়াল ক্রিপ্টানালাইসিস আবিষ্কার করেন, যার দ্বারা ব্লক সাইফার কে সহজেই আক্রমণ করা যায় (পরে অবশ্য জানা গেছে যে, এই পদ্ধতি আইবিএম এবং এনএসএ আগেই আবিষ্কার করেছিলো, কিন্তু পদ্ধতিটি গোপন রেখেছিলো)।

ক্রিপ্টোগ্রাফী ছাড়াও শামির কম্পিউটার বিজ্ঞানের অন্যান্য শাখায় তাঁর অবদান রেখেছেন। যেমন, তিনি কমপ্লেক্সিটি থিওরির পিস্পেস এবং ইন্টারেক্টিভ প্রমাণ ব্যবস্থা যে সমতূল্য, তা প্রমাণ করেন।

## [সম্পাদনা করুন] পুরষ্কার

ক্রিপ্টোগ্রাফীতে অবদানের জন্য রোনাল্ড রিভেস্ট ও লিওনার্ড আডলেম্যান এর সাথে আদি শামির ২০০২ সালে এসিএম এর টুরিং পুরষ্কার লাভ করেন। এছাড়াও শামির সি এম এর কান্নেলাকিস পুরষ্কার, ইসরাইলি গণিত সোসাইটির এরদোশ পুরষ্কার, আইইইই এর ডব্লু আরজি বেকার পুরষ্কার, ইউএপি বিজ্ঞান পুরষ্কার, ভ্যাটিকান এর পাইয়াস একাদশ পুরষ্কার, এবং আইইইই এর কোজি কোবায়াশি কম্পিউটার ও কমিউনিকেশন পুরষ্কার লাভ করেন।

## [সম্পাদনা করুন] বহির্সংযোগ

- আদি শামিরের গবেষণা নিবন্ধের তালিকা
- আদি শামিরের মার্কিন প্যাটেন্ট তালিকা, ১৯৭৬-বর্তমান

'http://bn.wikipedia.org../../../%E0%A6%86/%E0%A6%A6/%E0%A6%BF/%E0%A6%86%E0%A6%A6%E0%A6%BF_%E0%A6%B6%E0%A6%BE%E0%A6%AE%E0%A6%BF%E0%A6%B0.html' থেকে আনীত

Categories: ইসরায়েলি কম্পিউটার বিজ্ঞানী | ১৯৫২-এ জন্ম

##### Views

- নিবন্ধ
- আলোচনা
- বর্তমান সংশোধন

##### অনুসন্ধান

##### অন্যান্য ভাষা

- Deutsch
- English
- Español
- Français
- עברית
- Italiano
- 日本語
- 한국어
- Nederlands
- Polski